2.3.2023
ET
Euroopa Liidu Teataja
C 79/1
I (Resolutsioonid, soovitused ja arvamused)
RESOLUTSIOONID
REGIOONIDE KOMITEE EUROOPA REGIOONIDE KOMITEE TÄISKOGU 152.
ISTUNGJÄRK, 30.11.2022–1.12.2022
Euroopa Regioonide Komitee resolutsioon teemal „Euroopa Komisjoni tööprogramm ja Euroopa Regioonide Komitee poliitilised prioriteedid 2023. aastal“ (2023/C 79/01)
EUROOPA REGIOONIDE KOMITEE
Võttes arvesse — Euroopa Komisjoni 2023. aasta tööprogrammi (1), — 2012. aasta veebruaris Euroopa Komisjoniga allkirjastatud koostööprotokolli, — komitee resolutsiooni „Euroopa Regioonide Komitee prioriteedid 2020–2025“ (2), — komitee resolutsiooni „Euroopa Regioonide Komitee ettepanekud seoses Euroopa Komisjoni 2023. aasta tööprogrammiga“ (3), — komitee koostatud ELi aastaaruannet linnade ja piirkondade olukorra kohta (4), 1. väljendab heameelt selle üle, et Euroopa Komisjoni 2023. aasta tööprogrammis juhindutakse suuresti Euroopa tuleviku konverentsi ettepanekutest.
Kuna mõne ettepaneku rakendamine nõuaks aluslepingu muutmist, nõustub komitee Euroopa Parlamendi ja Euroopa Komisjoni presidendi üleskutsega kutsuda Euroopa Liidu lepingu artikli 48 alusel kokku konvent.
Kahjuks puuduvad komisjoni tööprogrammis viited ja konkreetsed ettepanekud seoses nende Euroopa tuleviku konverentsi järeldustega, milles soovitakse paremini tunnustada kohalike ja piirkondlike omavalitsuste lisaväärtust Euroopa demokraatia jaoks; 2. peab õigeks komisjoni uuendatud lubadust kasutada kestliku arengu eesmärke oma üldise juhteesmärgina, eelkõige integreerides need Euroopa poolaastasse ja parema õigusloome vahenditesse.
Komitee kutsub komisjoni üles vaatama läbi, milline on kestliku arengu eesmärkide kohalikule tasandile viimise täielik potentsiaal.
Seda tuleks teha ka oodatavas ELi vabatahtlikus ülevaates, et saavutada majanduse kestlik taastumine ja täita kestliku arengu eesmärgid 2030. aastaks; 3. rõhutab, et ühtekuuluvus on Euroopa Liidu põhiväärtus.
Seda tõestavad meile rohkem kui kunagi varem järgmised tegurid: praeguse kliimaga seotud hädaolukorra tagajärjed, COVID-19 pandeemia, Venemaa sõda Ukraina vastu ning toiduainete ja energiahindade tõusust tingitud rekordilised inflatsioonimäärad ning struktuurse rände- ja humanitaarkriisi
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/en/our-work/Pages/State-of-Regions-and-Cities-2022.aspx?origin=spotlight